selles 'kes palju teeb, see palju jõuab' lauses on oma tõetera, lisaks jätkub ka inspiratsioonivälgatusi - aga kuidas need meelde jätta ja millal realiseerida... mul mõlgub meeles mitu toredat blogipostituse teemat (minu inimestest ja aeglaselt mööda linna jalutamisest jne), aga millal ma need postitusteks kirjutan... ok, siin siis  üks, mis juba väga ammu peas ringleb.  mind võlub juba pikka aega mõte, et sõnade valik on väga oluline. noh, see 'ole teadlik oma mõtetest/sõnadest/tunnetest, sest need loovad su elu/kogemuse' kontseptsioon :)  nii et ma olin väga rõõmus, kui ma avastasin oma ülikooli/osakonna kodulehelt lause 'verbum creat omnia' ('sõna loob kõik'). tuli kohe tunne, et ehk ma sattusin tõesti õiget asja õppima.  kuulake vahel - kui paljud inimesed räägivad 'üritan' ja 'peaks' ning kui paljud 'teen' ja  'suudan'...  'ükskõik kas sa mõtled, et sa suudad või et sa ei suuda, mõlemal juhul on sul õigus.' (henry ford)